Banner o Ethiopie

The **Banner o [[Ethiopie]]** is a banner that wis adoptit on Februar 6, 1996. The three traditional colours (green, yellae an reid) date back tae Emperor Menelik (1889–1913) an wur first uised in a banner in 1895. The current banner an emblem wis adoptit efter the defeat o the Marxist Mengistu regime (in pouer frae 1974–1991). The emblem is intendit tae represent baith the diversity an unity o the kintra. Blue represents peace, the starn represents diversity an unity, an the sun's rays seembolise seil. The green mynds o the land, yellae stauns for peace an hope, an reid is seembolic o strenth.

## Colours o the banner
The colours o African unity (reid, green an yellae) is seen here on ane o the auldest African banners. These colours is uised for the banner o the Ethiopian Empire in 1897, a year efter Ethiopie decisively defendit itsel frae colonial Italy at the Battle o Adwa. The banner's tri-colour scheme haes existit syne the early 19t century, an wis the offeecial banner o the Ethiopian Empire's Solomonic dynasty afore. The colours green, yellae, an reid hae cairried special importance syne at least the early 17t century.

The ryal banner aften featurt the emblem o a Lion o Judah, a crouned lion cairryin a cross centred in the banner's yellae mid-section. The banner is unnerstuid tae be a link atween the Ethiopian kirk, the fowk, an the naition that wis unitit. The processional cross cairried bi the lion wis the umwhile "banner" or seembol o Ethiopie, an haes been in uise syne at least the early 17t century, as weel. While reid is currently featurt at the bottom o the horizontal tricolour, this wis reversed till the mid-19t century. The emblem wis addit in 1996. Whit the colours seembolise varies dependin on pynt o view, but generally, reid represents pouer or African bluid spillt in defense o the land, yellae represents peace an harmony atween Ethiopie's various ethnic an releegious groups, an green is said tae seembolise howp, or the land an its fertility. Ither African naitions, upon gainin unthrildom frae thair colonial rulers aften adoptit thir three colours that is kent as the Pan-African colours.

## Emblem
Afore 1996 (an tae some extent even the day) the 'plain' banner wis commonly seen athort the naition an the warld. Previously, enspecially unner the Derg regime, a nummer o different emblems wur experimentit wi. Housomeivver, the basic colour schematic haes remained constant. Even the oppressive Derg didna daur tae tamper wi the colours' layoot, but simply removed an chynged the imperial emblem efter Haile Selassie's owerthrow. An alternative emblem featurin a five pynt starn an rays ower a cogwheel surroondit bi a wreath o leafs is nou the featurt emblem.

The starn is yellae on a blue disc whilk owerlaps the green an reid stripes. The starn testifies tae Ethiopie's bricht future an possibly echoes the connection wi the Hoose o Keeng Solomon, while the yellae rays whilk it emits is equidistant an is said tae represent the equality o aw Ethiopians regairdless o race, creed, or gender.

## Historical banners

File:Ethiopian Pennants.svg|Afore the rectangular banner wis creatit, Ethiopie flew three coloured pennants. Note that the reid wis oreeginally on the tap.
File:Flag of Ethiopia (1897).svg|The auld banner wi the Lion o Judah. It remains popular wi the Rastafari movement an fowk loyal tae Haile Selassie.
File:Flag of Ethiopia (1975–1987) (02).svg|The banner uised unner the Derg.
File:Flag of Ethiopia (1987-1991).svg|The banner o Fowk Democratic Republic o Ethiopie.
File:Flag of Ethiopia (1991-1996).svg|The banner whilk wis uised frae 1991 tae 1996, an is still widely seen the day.


## See an aa
* Banners o the Regions o Ethiopie

## References

## Freemit airtins
* 
* http://www.ethioworld.com/CountryInformation/ethiopianflag.htm 
* http://www.worldstatesmen.org/Ethiopia.html